
R E F E R A T

privind finantarea de la bugetul local a lucrărilor de construcţie la
biserica Parohiei Ortodoxe Ucrainiene Timişoara
Prin adresa nr. CP2014-000126/30.01.2014, Parohia Ortodoxă Ucrainiană Timişoara solicită sprijin financiar în vederea finalizării acoperisului bisericii Parohiei Ortodoxe Ucrainiene Timişoara, situată pe strada Mareşal Alexandru Averescu, nr.3 C.
           Prin HCL nr. 259/04.12.2012 s-au alocat 100.000 lei, bani cu ajutorul cărora s-a ajuns cu stadiul lucrăriilor la cota 0 + 4 metri. Prin HCL  nr.425/30.07.2013 s-a alocat 100.000 lei pentru continuarea lucrarilor de constructie incepute la biserica.
           În temeiul art. 2 alin (1) şi (2) din Hotărârea de Guvern nr.1273 din 18 octombrie 2005- pentru aprobarea Programului naţional „Lăcaşuri de cult- centre spirituale ale comunităţii” potrivit cărora ordonatorii principali de credite ai bugetelor locale vor elabora proiecte cuprinzând acţiuni prevăzute la art.1 alin 2 lit.d) din hotărâre (construirea unor lăcaşuri de cult),
care vor fi aprobate de consiliile locale şi vor fi finanţate şi de la bugetele locale.

        De asemenea, în conformitate cu prevederile art. 3 alin. 3 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România:” De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinând cultelor, precum şi pentru activităţile de asistenţă socială susţinute de acestea.”

Din aceste considerente , Parohia Ortodoxă Ucrainiană Timişoara solicită ajutor financiar pentru continuarea execuţiei lucrărilor de construcţie a bisericii Parohiei Ortodoxe Ucrainiene Timişoara , situată pe strada Mareşal Alexandru Averescu, nr.3 C.
           În bugetul local al Municipiului Timisoara pe anul 2014, la capitolul bugetar 67.02.50’’ Alte servicii in domeniile culturii, recreerii si religiei’’ exista un disponibil de 177.000 lei.    
          Tinând cont de cele prezentate propunem alocarea sumei de 100.000 lei de la bugetul local,  din subcap.67.02.50 "Alte servicii în domeniile culturii, recreerii şi religiei " pentru finalizarea acoperisului bisericii.
            Suma alocată va fi utilizată pentru efectuarea lucrărilor de constructii, conform documentatiei tehnice a beneficiarului. Justificarea şi decontarea cheltuielilor ocazionate de realizarea acestor lucrări se vor face numai pe baza de acte doveditoare, conform legii.
            Drept pentru care propunem comisiilor de specialitate din Consiliul Local proiectul de hotarare anexat.

